ಸುಟ್ಟಗಾಯಗಳನ್ನು ಗುಣಪಡಿಸಲು,ಬದಲಿ ಚರ್ಮ ಅಥವಾ ಗಾಯಕ್ಕೆ ಔಷಧಿಯನ್ನು ಹಚ್ಚುವುದಕ್ಕೆ ಜೈವಿಕವಿಘನೆಗೊಳಗಾಗುವ ಪಾಲಿಮರಿಕ್ ವಸ್ತುಗಳನ್ನು ಇತ್ತಿಚೀಗೆ ಅಭಿವೃದ್ಧಿ ಪಡಿದಿದ್ದಾರೆ. ವಾಣಿಜ್ಯಿಕವಾಗಿ ಅಭಿವೃದ್ಧಿಪಡಿಸಲಾದ ಕೃತಕ ಚರ್ಮಗಳಲ್ಲಿ ಕೊಲೆಜೆನ್,ಚಿಟಿನ್ ಮತ್ತು ಪಾಲಿ-ಲ್ಯುಸೈನ್‌ನಂತಹ ಜೈವಿಕ ವಿಭಜನೆಗೊಳಗಾಗುವ ಪಾಲಿಮರ್‌ಗಳು ಬಳಕೆಯಾಗುತ್ತವೆ.ಒಂದು ತಂಡವು ಕೃತಕ ಚರ್ಮಕ್ಕಾಗಿ ಸಣ್ಣನಾರಿನ ಕೊಲೆಜೆನ್(ಎಫ್-ಕೊಲೆಜೆನ್)ಜೊತೆಗೆ ಜೆಲಟಿನ್ ಬಳಸಿ ಸ್ಪಾಂಜ್ ರೂಪದಲ್ಲಿ ಹೊಸ ಮಾದರಿಯ ಜೈವಿಕವಸ್ತು ಅಭಿವೃದ್ಧಿ ಪಡಿಸಿದ್ದಾರೆ. ಕ್ರಾಸ್‌ಲಿಂಕ್ಸ್‌ನಿಂದ ಸ್ಪಾಂಜ್ ಭೌತಿಕವಾಗಿ ಮತ್ತು ಚಯಾಪಚಯಿಯಂತೆ ಸ್ಥಿರವಾಗಿರುತ್ತದೆ. ಹಲವಾರು ಮಾದರಿಯ ಕೊಲೆಜಿನ್ ಆಧಾರಿತ ಕೃತಕ ಚರ್ಮವನ್ನು ಅಭಿವೃದ್ಧಿ ಪಡಿಸಲಾಗಿದ್ದರೂ, ಮೂಲ ಕೊಲೆಜಿನ್‌ನ ಕೆಲವು ಅನಪೇಕ್ಷಿತ ಲಕ್ಷಣಗಳು ಇಲ್ಲಿ ಕಂಡುಬಂದವು, ಉದಾಹರಣೆಗೆ ಫೈಬ್ರೋಬ್ಲಾಸ್ಟ್‌ಗಳಲ್ಲಿ ದಂಡದಂತಹ ಆಕಾರಗಳನ್ನುಂಟುಮಾಡಿತು ಮತ್ತು ಫೈಬ್ರೋಬ್ಲಾಸ್ಟ್‌ಗಳಲ್ಲಿನ ಕೊಲಾಜಿನೇಸ್ ವಂಶವಾಹಿಗಳ ವ್ಯಕ್ತಗೊಳ್ಳುವಿಕೆಯನ್ನು ಹೆಚ್ಚಿಸಿತು. ಜೆಲಟಿನ್‌ನೊಂದಿಗಿನ ಎಫ್‌-ಕೊಲೆಜಿನ್ ಈ ಸಮಸ್ಯೆಗಳನ್ನು ಮೀರುವಂತೆ ಕಂಡುಬಂತು. ಔಷಧ ಸಾಗಿಸುವ ಸಾಮರ್ಥ್ಯದ ಜೈವಿಕ ಸಿಂಥೆಟಿಕ್ ಗಾಯ ಡ್ರೆಸಿಂಗ್ ಮಾಡುವಿಕೆಯನ್ನು ಇನ್ನೊಂದು ತಂಡ ಅಭಿವೃದ್ಧಿಪಡಿಸಿದೆ. ಈ ಔಷಧೀಯವಾದ ಗಾಯದ ಡ್ರೆಸಿಂಗ್ ಮಾಡುವಿಕೆಯು ಚಿಟೊಸನ್‌ನಿಂದ ಪಡೆಯಲಾದ ಕೊಲೆಜಿನ್‌ನ ಸ್ಪಂಜಿನಂತಹ ಮಿಶ್ರಣದ ಶೀಟ್‌ನಿಂದ ರಚನೆಯಾಗಿದ್ದು, ಇದರ ಮೇಲೆ ಜೆಂಟಾಮೈಸಿನ್ ಸಲ್ಫೇಟ್‌ ಸೇರಿಸಿರುವ ಪಾಲಿಯುರೆಥೇನ್ ಪದರದಿಂದ ಹೊದಿಸಲಾಗಿರುತ್ತದೆ. ಪ್ರನಾಳೀಯ ಪರೀಕ್ಷೆಯಿಂದ ಗಾಯಕ್ಕೆ ಹಚ್ಚುವ ಔಷಧ ಬ್ಯಾಕ್ಟೀರಿಯಾ ಬೆಳೆಯುವುದನ್ನು ನಿರೋಧಿಸುತ್ತದೆ ಮತ್ತು ಕೋಶಕ್ಕೆ ಹಾನಿಯಾಗುವುದನ್ನು ಕಡಿಮೆಗೊಳಿಸುತ್ತದೆ. ಈ ಗಾಯಕ್ಕೆ ಹಚ್ಚುವ ಔಷಧವನ್ನು ಎರಡನೆಯ ಮಟ್ಟದ ಬಾಹ್ಯವಾಗಿ ಸುಟ್ಟಿರುವ ಗಾಯಗಳು, ಆಳವಾಗಿ ಸುಟ್ಟ ಗಾಯಗಳು,ಡೋನರ್ ಸೈಟ್ಸ್ ಮತ್ತು ಅಧಿಕ ವೇದನೆ ಪಡುತ್ತಿರುವ 80 ಕ್ಲಿನಿಕಲ್ ಪ್ರಕರಣಗಳಲ್ಲಿ ಪರೀಕ್ಷೆಗೆ ಬಳಸಿಕೊಳ್ಳಲಾಗಿದೆ ಮತ್ತು ಉತ್ತಮವಾದ ಫಲಿತಾಂಶವನ್ನು ಪಡೆಯಲಾಗಿದೆ. ಜೈವಿಕವೈದ್ಯಕೀಯ ಇಂಜನಿಯರಿಂಗ್‌ನಲ್ಲಿ ಕೃತಕ ಮಿಶ್ರಣ ಚರ್ಮ ಅಭಿವೃದ್ಧಿ ಕೂಡ ಪ್ರಮುಖ ಗುರಿಯಾಗಿದೆ. ಇಲ್ಲಿ, ಸಿಂಥೆಟಿಕ್ ಪಾಲೀಮರ್‌ಗಳು ಮತ್ತು ಜೀವಕೋಶ ಕೃಷಿಗಳನ್ನು ಒಟ್ಟಾಗಿಸಿ ಒಂದು ಸಿಂಥೆಟಿಕ್–ಜೈವಿಕ ಸಂಯುಕ್ತವನ್ನು ಉಂಟುಮಾಡುತ್ತವೆ. ಈ ಪ್ರಕರಣದಲ್ಲಿ,ಪ್ರನಾಳದಲ್ಲಿ ಬೆಳೆಯುತ್ತಿರುವ ಕೋಶಗಳು ಮತ್ತು ಅಂಗಾಂಶ ಕೃಷಿಗೆ ಜೈವಿಕ ವಿಘಟಕ ಪಾಲಿಮರ್‌ಗಳು ಕಾರ್ಯಸ್ಥಾನವಾಗಿ ಅವಶ್ಯವಾಗಬಹುದು.
ಕೃತಕ ಚರ್ಮ
ಪಾಲೀಸ್ಯಾಕರೈಡ್‌ಗಳು
ಸ್ಥೂಲ ಸಮೀಕ್ಷೆ
ಕಂಟೇನರ್‌ಗಳು